CELEX: C2004/228/63
Language: sk
Date: 2004-09-11 00:00:00
Title: Vec C-310/04: Žaloba podaná dňa 22. júla 2004: Španielske kráľovstvo proti Rade Európskej únie

11.9.2004   
            
            
               SK
            
            
               Úradný vestník Európskej únie
            
            
               C 228/30
            
         Žaloba podaná dňa 22. júla 2004: Španielske kráľovstvo proti Rade Európskej únie
   (Vec C-310/04)
   (2004/C 228/63)
   Španielske kráľovstvo, v zastúpení: Miguel Muñoz Pérez, Abogado del Estado, splnomocnený zástupca, ktorý si zvolil adresu na doručovanie v Luxemburgu, podal dňa 22. júla 2004 na Súdny dvor Európskych spoločenstiev žalobu proti Rade Európskej únie.
   Španielske kráľovstvo navrhuje, aby Súdny dvor:
   
               —
            
            
               zrušil kapitolu 10 bis hlavy IV nariadenia Rady (ES) č. 1782/2003, ktorá bola zavedená článkom 1 bod 20 nariadenia Rady (ES) č. 864/2004, ktorým sa mení a dopĺňa z dôvodu pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska k Európskej únii nariadenie (ES) č. 1782/2003, ktorým sa stanovujú spoločné pravidlá o priamych platbách v rámci spoločnej poľnohospodárskej politiky a zakladajú sa určité pravidlá o pomoci poľnohospodárom (1), a
            
         
               —
            
            
               zaviazal žalovanú inštitúciu nahradiť trovy konania.
            
         Žalobné dôvody a hlavné tvrdenia
   
               —
            
            
               Porušenie zmluvy alebo jej vykonávacích predpisov, keďže Rada porušila článok 3 protokolu č. 4 Aktu o pristúpení Helénskej republiky k Európskym spoločenstvám vzhľadom na to, že nový článok 110ter nariadenia Rady (ES) č. 1782/2003 z 29. septembra 2003, zavedený nariadením č. 864/2004 nepredvídal pomoc výrobe bavlny.
            
         
               —
            
            
               Podstatné porušenie formálnych náležitostí, keďže Rada neodôvodnila voľbu momentu roztvorenia sa pukov ako rozhodný časový okamih pre poskytnutie pomoci v novom článku 110ter nariadenia č. 1782/2003.
            
         
               —
            
            
               Prekročenie právomoci, keďže Rada použila právomoc jej danú bodom 4 citovaného protokolu č. 4, t.j. konanie o prispôsobenie systému pomoci výrobe bavlny upravené v tomto protokole, na iný účel, než je pôvodný účel tejto úpravy.
            
         
               —
            
            
               Porušenie zmluvy alebo jej vykonávacích predpisov, keďže prijatím napadnutých ustanovení Rada porušila všeobecné zásady práva Spoločenstva legitímnej dôvery a proporcionality, keďže predpisy o reforme systému pomoci výrobe bavlny sú zjave v protiklade s cieľmi, ktoré sformulovala Rada samotná, a existujú menej obmedzujúce spôsoby na dosiahnutie týchto cieľov.
            
         
      (1)  Ú. v. EÚ 161 z 30.4.2004, s. 48. Oprava chýb v tomto nariadení v Ú. v. EÚ L 206 z 9.6.2004, s. 20.